
Tema acestei expuneri mi-a fost inspirată de cartea teologului ca- 
tolic Georg Koepgen, Die Gnosis des Christentums 1 . Dr. Wilhelm Nys- 
sen care a publicat-o în ed. III, scrie în Cuvîntul introductiv al ei, că ea 
e menită «să întindă o punte spre gîndirea Bisericii răsăritene, de pe 
baze cu totul occidentale... Iar punctul de plecare al acestei reînfră- 
ţiri al celor două Biserici nu e raţionalismul şi' teoria critică, ci gnoza 
(sau cunoaşterea spirituală n.n.) comună la începutul Răsăritului şi Apu- 
sului» (p. 7-8). 

De fapt în această carte impresionantă Georg Koe pgen arată cum 
Biserica din Răsărit şi cea din Apus au avufîn timpul vieţii lor ne- 
despărţite trăirea lucrării lui Dumnezeu în omul credincios şi numai 
mai tîrziu. după despărţirea lor, s-a impus în teologia din Occident q 
gîndire raţionalistă, conform căreia Dumnezeu este obiectul distant al 
unui concept definit şi nu Treimea Persoanelor pline de iubire între 
ele, Treime experiată prin iubirea ce ne vine din ea, dar greu de de- 
finit în concepte. Această trăire a lui Dumnezeu, venit în noi cu viaţa 
Lui, constituie spiritualitatea. Ea a rămas, după Koepgen, o caracte- 
ristică neîncetată a Bisericii din Răsărit. Dar el îi spune cu termenul, 
după noi mai puţin potrivit, de «mistică». 

Noi considerăm că acest termen are un caracter îngust şi ambiguu, 
pentru că el nu redă tot efortul omului credincios de a lupta pentru 
curăţirea de păcate şi pentru desăvîrşirea prin virtuţi, fără de care nu 
se poate ajunge la trăirea lucrării lui Dumnezeu. întregul ansamblu de 
eforturi şi de înaintări prin virtute spre trăirea lui Dumnezeu îl exprimă, 
după noi, cu mult mai bine termenul de «spiritualitate», sau de «viaţa 
duhovnicească». în afară de aceea, termenul de «mistică» fiind folosit 
şi pentru confundarea omului cu esenţa divină afirmată în concep- 
ţiile panteiste, cere în folosirea lui creştină totdeauna precizări supli- 
mentare, cum nu cere termenul de «spiritualitate», sau de «viaţa spi- 
rituală», sau «duhovnicească». 

De aceea noi preferăm termenul «spiritualitate», sau «viaţă du- 
hovnicească». Spiritualitatea aceasta are ca temelie credinţa «puternică 



1. Cartea a fost publicată de Dr. Wilhelrn Nyssen, în ed. III, în Spee-Verlag, 
Trier, 1978, după oe primele două ediţii (1939 şi 1940), fuseseră puse la «Index» de 
autoritatea Bisericii catolice, dar numai după ce ea totuşi fusese citită cu mare sa- 
tisfacţie de mulţi cititori. 

în caracterul personal al lui Dumnezeu şi implică în conţinutul ei creş- 
terea credinciosului în iubire de Dumnezeu prin curăţirea de eqois- 
mul păcatelor şi sporirea în generozitatea şi autodăruirea reprezentată 
de virtuţi. Dar numai un Dumnezeu-Persoană este un Dumnezeu liber 
şi deci capabil să iubească şi dornic să fie iubit, un Dumnezeu în stare 
să susţină iubirea noastră fată de El şi fată de semeni, spre care tinde 
şi în care culminează întreaga spiritualitate. Orice slăbire a credinţei 
în caracterul personal al lui Dumnezeu, duce la o concepţie raţională, 
speculativă, rece despre El, sau 11 închide în limitele unor leqi care 
nu-I permit libertatea şi căldura conştientă a iubirii şi deci nici capaci- 
tatea de a stimula cu iubirea Sa şi cu dorinţa de a fi iubit iubirea 
noastă. Iar un Dumnezeu personal, este un Dumnezeu în Treime pen- 
tru că o persoană nu poate iubi cu adevărat decît o altă prsoană si 
au poate găsi fericirea decît în iubirea ce i-o arată altă persoană. 
Dumnezeu cel veşnic trebuie să aibă această iubire din veci, deci tre- 
buie să fie din veci Treime. 

Gebrg Koepgen spune: «Creştinismul se bazează pe Treime nu 
pe un concept filosofic al spiritului absolut. E demn de remarcat — 
zice el — că şi teologia catolică lucrează aproape exclusiv cu con- 
ceptul filosofic despre Dumnezeu, atunci cînd nu se raportă nemij- 
locit la Treime. în Treime este inclus Dumnezeu-Omul (pentru că 
creştinismul care crede în Treime, «ştie de iubirea lui Dumnezeu fată 
de lume şi de fapta mîntuitoare a lui Hristos ). Cînd omul duhovni- 
cesc (in exprimarea lui Koepgen: misticul) creştin vorbeşte de Dum- 
nezeu, el nu vorbeşte de divinitatea metafizică — de ens a se ci 

el cugetă la Dumnezeul cel întreit, care într-un mod cu totul neînţeles 
s-a unit cu omul prin întrupare şi a mîntuit pe ora... Din aceasta re- 
zulta că deosebirea dintre mistica creştină şi cea e.xtracreştină nu este 
o etichetă artificial lipită de cea dinţii ; ea decurge din însuşi concep- 
tul creştin (personahst-treimic, n.n.) al lui Dumnezeu» (p. 74 75) 2. 

G. Koepgen vede chiar în mistica creştină occidentală a unui' Eck- 
chart, de pildă, o influentă a misticei panteiste a lui Plotin, in care 
caracterul Tremiei persoanelor diferenţiate se slăbeşte sub influenţa 
unui raţionalism uniformizator. Koepgen zice : <Tn ce constă deosebi- 
îea intre mistica lai Eckchart şi a lui Simeon (Noul Teolog nn)2 
Pentru Eckchart, Treimea există ca unitate (uniformă n.n.) a persoa- 
nelor, el vede în apariţiile trinitare numai una ,- divinitatea. Dimpo- 
trivă, Simeon vede persoanele în deosebirea lor. El vede pe Tatăl mai 
întîi ca Tată şi pe Fiul ca Fiul. în aceasta constă marea deosebire 
între mistica răsăriteană şi cea apuseană. Mistica apuseană este, sub 
influenţa lui Plotin monoteistă în sensul strimt... Noi am pierdut — 
zice el — simţul pentru viaţa trinitară, pentru întrepătrunderea şi pen- 
tru avizarea rec iprocă a persoanelor dumnezeieşti» (p. 79). 

2. Se ilustrează aici cum folosirea cm-intulm «mistică, obligă mereu la preci- 
zarea dtstmcţiei dintre mistica creştină şi cea extracreştmă, panteistă, pe cînd ter- 
menul «spiritualitate» s<m şi mai mult cel de «viaţă duhovnicească» (ba chiar cel 
de «viata sprituala») nu obligă la aceste continui precizări. Cu deosebire termenul 
de «viaţă» (duhovnicească, sau spirituală) Implică în sine conştiinţa personală a 
unui subiect care «trăieşte» această viaţă. 

Pentru creştinismul autentic, «mistica {spiritualitatea, viaţa du- 
hovnicească sau spirituală, n.n.) nu este un apendice Ia creştinism, 
care ar oferi o nouă posibilitate pentru nişte suflete privilegiate ; ea 
ţine în mod necesar de actul credinţei» în Treimea personală, care 
lucrează în noi (p. 7 — 75). 

/" Viaţa spirituală ce ţîşneşte în Ortodoxie din toate punctele ei de 
^credinţă şi din toate actele de cult, o vede Koepgen iradiind şi din 
^Euharistie sau din Sfînta împărtăşanie. Dovada despre aceasta o vede 
[el în accentul pe care îl pune Biserica din Răsărit pe epicleză, sau pe 
[invocarea Sfîntului Duh. El spune : «Prin atitudinea noastră scolastică, 
finterpretăm prefacerea ca pe un proces real extern. Biserica răsări- 
teană gîndeşte altfel. Pe ea nu o interesează conceptele şi procesele 
obiective. Nu o interesează întrebările puse la noi prin reforma ţiune 
în mod conştient sau inconştient despre modul prefacerii, sau despre 
icum e prezent Hrfstos în pîine etc. Biserica răsăriteană nu vede con- 
'ceptul, ci evenimentul însuşi, realitatea spirituală. Ce este pentru ea 
Euharistia ? Prefacerea pîinii şi vinului în trupul şi sîngele lui Hris- 
tos ? Desigur, este şi aceasta. Dar aceste lucruri, pentTU noi aşa de 
importante, sînt privite de ea ca ceva secundar. Pentru ea pe primul 
plan stă nu prefacerea, ci îndumnezeirea creaturii.- în adîncurile spi- 
ritului se săvîrşeşte unirea între Dumnezeu şi lume, sau faptul că Mie- 
lul veşnic — în sensul Apocalipsei - — se jertfeşte încă odată. Taina 
este punctul în care se săvîrşeşte pătrunderea celeilalte lumi în cea 
,a noastră de aici. Şi acest fapt este opera Sfîntului Duh». 

Koepgen vede între problematica occidentală în legătură cu Eu- - 
haristia şi între cea răsăriteană, aceeaşi deosebire ca înlre modul în 
care fizicianul descompune lumina soarelui în spectrul culorilor şi în- 
tre modul cum redă pictorul această lumină pe paleta lui. «Pentru 
gîndirea răsăriteană e de neînţeles cum din simbolica actului sacra- 
mental se detaşează un singur moment, care apoi este obiectualizat 
(verdinglicht) şi privit ca un obiect extern, considerat ca esenţial pen- 
frtu tot evenimentul; pentiu gîndirea occidentala tocmai acest mo- 
ment este lucrul hotărîtor, — hotărîtor pentru că o luptă de secole a 
invîrtoşat (erhărtet hat) această detaşare şi această atitudine spiritua- 
lă» (p. 243). 

* 

Vom porni în expunerea legăturii pe care o vede ortodoxia între 
Euharistie şi viaţa spirituală, tocmai de la rolul pe care ea îl atribuie, 
conform lui Koepgen, Sfîntului Duh în prefacerea euharistică. în epi- 
cleză ortodoxă preotul spune : «Irică aducem Tie această slujbă cuvân- 
tătoare şi nesîngeroasă (ttjv Xoţi-/7;v ■otuttjv xai ivaiiiay.Tov Xatpsîav) şi Te 
chemăm, îţi cerem şi Te rugăm : trimite Duhul Tău cel Sfînt peste noi 
şL peste aceste daruri ce sînt puse înainte şi fă plinea aceasta cinstit 
trupul Hristosului Tău, iar ce este în potirul acesta, cinstit sîngele 
Hristosului Tău, pretăcîndu-le prin Duhul Tău cel Sfînt». 

Prefacerea pîinii în trupul, iar a vinului în sîngele Domnului nu 
este un proces asemenea prefacerilor ce se săvîrşesc in natură, ci o 
iucrare a Duhului Sfînt, care, ca toate actele Duhului, transfigurează 
şi îndumnezeieşte cele ale naturii şi pe omul însuşi, prin iradierea 
transfigurării săvîrşite întîi cu firea omenească pentru că spre om şi 
prin om se extinde iubirea dumnezeiască. De aceea se cere în epicleză 
venirea Duhului Sfînt întîi «peste noi», adică peste preotul liturghisi- 
tor şi peste comunitatea adunată şi apoi «peste darurile ce sînt puse 
înainte», întrucît aceste daruri fiind aduse de comunitatea liturgică, o 
reprezintă pe ea, sau sînt în legătură cu ea. 

Duhul Sfînt a transfigurat prin înviere întîi trupul lui Hristos şi 
de aceea această transfigurare se extinde nu peste pîinea şi vinul în 
ele însele, ci peste pîinea şi vinul ca daruri ale comunităţii ce crede 
în El şi pentru ca Hristos să se împărtăşească prin ele şi mai mult 
celor ce cred în El. Căci prin credinţa în El, ei se află într-o legătură 
interioară cu El. întîi s-a transfigurat umanitatea lui Hristos, deci 
baza acestei transfigurări e pusă la întruparea Fiului lui Dumnezeu, 
deşi s-a desăvîrşit la înviere. Deci dacă Fiul lui Dumnezeu s-a întru- 
pat de la Duhul Sfînt pentru a intra, prin Duhul Sfînt, într-o relaţie 
cu oamenii, prin înviere umanitatea Lui umplîndu-se deplin de Duhul 
Sfînt, iradierea Lui în oamenii credincioşi şi în cele ce aparţin lor 
atinge o intensitate supremă. De aci rezultă că de Duhul care iradiază 
din Hristos în momentul prefacerii, nu se resimt prin prefacerea lor 
numai pîinea şi vinul, ci şi toţi credincioşii din Biserică chiar dacă 
nu se împărtăşesc de trupul şi de sîngele Lui. Deci toţi credincioşii vii 
şi morţi ai Bisericii beneficiază prin Euharistie de o lucrare a Duhu- 
lui lui Hristos Cel înviat, în ei, şi prin Duhul se realizează o noua uni- 
tate între ei. O spun aceasta toate rugăciunile din Sfînta Litifrghie de 
după actul prefacerii. întîi beneficiază credincioşii vii prezenţi, dar 
apoi şi ceilalţi, vii şi morţi, mai ales cei pomeniţi cu numele, care 
sînt legaţi prin actul pomeniri de cei prezenţi. O rugăciune de după 
prefacere cere : «Adu-ţi aminte, Doamne, de oraşul (de satul) acesta, 
în care vieţuim şi de toate oraşele şi satele şi de cei ee cu credinţă 
vieţuiesc întrînsele. Adu-ţi aminte, Doamne, de cei ce călătoresc pe 
ape, pe uscat şi prin aer, de cei bolnavi, de cei ce pătimesc, de cei 
robiţi şi de izbăvirea lor. Adu-ţi aminte, Doamne, de cei ce aduc da- 
ruri şi fac bine în sfintele Tale biserici şi-şi aduc aminte de cei să- 
raci; şi trimite peste noi toţi milele Tale». Iar în alta, Biserica se 
roagă : «Pentru mîntuirea şi iertarea păcatelor robilor lui Dumnezeu 
(N)». Apoi «pentru iertarea păcatelor şi odihna sufletelor robilor lui 
Dumnezeu (N) în loc luminat... unde străluceşte lumina feţei Tale». 

Dar această iradiere a Duhului lui Hristos peste comunitatea adu- 
nată şi peste darurile aduse de ea, apoi peste tot sufletul credincios, 
îndeosebi peste cei pomeniţi, este urmarea rugăciunii şi unită cu ru- 
găciunea. Rugăciunea preotului şi a comunităţii adunate în jurul lui 
este antena care urcînd la Dumnezeu, face să coboare prin ea puterea 
de transfigurare a Duhului Său peste preot, peste comunitate şi peste 

darurile aduse şi, în diferite gradaţii, peste ceilalţi credincioşi din 

Biserică şi mai ales pentru cei pomeniţi, vii şi morţi. Prefacerea se 
produce prin iradierea puterii Duhului Sfint şi ea spiritualizează aşa- 
zicînd pe preot, comunitatea şi darurile aduse de ea şi pe credincioşii 
de mai departe, ridicîndu-i pe toţi şi pe toate în alt plan decît cel 
natural şi unindu-i şi mai mult în Duhul lui Hristos ca trup tainic 
al Lui. 

Duhul Sfînt este dinamic, este iradiant şi transfigurator prin ex- 
celenţă. De aceea, odată ce comunitatea îl cere, concentrată în preot 
sau unificată în jurul lui şi în el, deci cu o rugăciune unitară care face 
din toţi o unitate în Hristos, împreună cu darurile aduse, o unitate 
deschisă lui Hristos, Duhul pătrunde în ea şi în darurile ei şi în toţi 
cei care sînt pomeniţi. Pătrunde cu deosebită putere în darurile aduse, 
pentru că toţi se pot împărtăşi prin ele în mod vizibil de acelaşi Hris- 
tos nevăzut. Prin această împărtăşire de Hristos prin aceste daruri pre- 
făcute în trupul şi sîngele Lui, comunitatea întreagă, care este trupul 
Lui tainic, e asimilată la un grad şi mai înalt cu Hristos Cel înviat, 
din care iradiază Duhul. •— - 

De aceea dacă comunitatea şi toţi cei pomeniţi de ea, vii şi morţi, 
se bucură de o transfigurare din partea Duhului lui Hristos, fără ca 
să se prefacă în fiinţa Lui, darurile aduse de comunitate prin preot se 
prefac din piine şi vin în însuşi trupul şi sîngele Domnului, umplîndu- 
se prin calitatea lor de daruri unite cu trupul cel tainic al Domnului, 
de tot Duhul care este în Hristos Cel înviat, prefăcîndu-se în trupul 
şi sîngele Lui personal, pentru ca trupul Lui tainic, sau comunitatea 
credincioşilor împărtăşindu-se de ele, să sporească şi mai mult în ca- 
litatea ei de trup tainic al Domnului. 

Căci cei ce se împărtăşesc în ele, odată devenite însuşi trupul şi 
sîngele lui Hristos, pline întru totul de Duhul lui Hristos, se împărtă- 
şesc intr-o măsură şi mai mare de Duhul din Hristos Cel înviat, 
după ce într-o mai mică măsură îl au pe acesta de mai înainte şi prin 
El pot cere, prin epicleză, venirea şi mai deplină a Duhului lui Hristos. 

Motivele pentru care plinea şi vinul ca daruri ale comunităţii se 
prefac în trupul şi sîngele Domnului, iar membrii comunităţii nu se 
prefac, sînt mai multe. 

Primul motiv e că credincioşii au deja un trup şi un sînge ome- 
nesc, asemenea cu cele ale lui Hristos şi unite în parte cu ele. Iar 
acum se unesc într-o măsură şi mai mare cu ele prin împărtăşire. 

Al doilea motiv pentru care pîinea şi vinul se prefac, este că pli- 
nea şi vinul sînt prin firea lor menite să se prefacă în trupul ome- 
nesc pentru a-1 întreţine. In general raţiunile tuturor celor ce sînt date 
spre hrănirea omului se prefac în raţiunea trupului şi sîngelui ome- 
nesc. Numai trupul şi sîngele omenesc, şi anume trupul şi sîngele fie- 
cărei persoane în parte sînt destinate să rămină în veci. Chiar dacă 
trupul şi sîngele omenesc sînt supuse, după căderea - în păcat, morţii, 
moartea aceasta nu e veşnică. Trupul şi sîngele omului sînt destinate 
învierii şi vieţii de veci. In trupul şi în sîngele omenesc sînt menite să 
se unifice, transfigurîndu-se, toate chipurile materiale ale cosmosului, 

precum în mintea omului sînt menite să se «unifice raţiunile tuturor, ca 
apoi prin mintea lui unită cu Dumnezeu, să se adune toate în Dum- 
nezeu, 

Totuşi chipurile lor vor rămîne în veci, dar cu raţiunile lor pro- 
fund înrădăcinate în trupul şi singele omenesc, această înrădăcinare 
a lor in comunitatea umană îndumnezeită şi prin ea în Hristos, reflec- 
tîndu-se în frumuseţea şi transparenţa lor îndumnezeită. Prin toate 
chipurile lumii îşi vor fi deplin transparenţi înşişi oamenii şi prin ei, 
sau chiar prin ele direct, HristQs însuşi. Sfîntul Simeon Noul Teolog 
zice în această privinţă : «Dat fiind că ei (cei uniţi cu Hristos) sînt 
duhovniceşti şi transparenţi (8'.a?avu>v ovnoi), fiind adunaţi în acele 
lăcaşuri şi locuri de odihnă dumnezeieşti, împărăţia cerului este ca 
un întreg, fiind un locaş unic şi aşa va apărea tuturor drepţilor ; în 
ea se va vedea pretutindeni de către toţi împăratul tuturor, El va fi 
prezent fiecăruia şi împreună existent cu fiecare, luminînd fiecăruia şi 
fiecare luminînd în El» 3 . Ca un locaş al bunătăţilor infinite, sau ca o 
cămară. a unirii culminante a tuturor întreolaltă şi cu Hristos vede 
şi o rugăciune dinainte de Sfînta împărtăşanie trupul lui Hristos ,• ca 
un locaş, sau ca un sîn de iubire caldă, în care se adună toţi ca nişte 
fraţi în inima fratelui mai mare. E cămara de nuntă a fiecăruia cu Mire- 
le Hristos în care trebuie să intrăm cu haina sufletului curată : «întru 
strălucirile sfinţilor Tăi cum voi intra eu nevrednicul ? Că de voi în- 
drăzni să intru în cămară, haina mea mă vădeşte că nu este de nuntă; 
şi voi fi legat şi lepădat de îngeri». 

Dar dacă prefacerea transfiguratoare a cosmosului material în tru- 
pul şi singele omenesc a rămas, după căderea omului din unirea cu 
Dumnezeu, deci cu Duhul Lui, doar un proces natural, fără efecte du- 
rabile şi generale, Duhul care a umplut prin îm iere trupul şi singele 
lui Hristos, a ridicat prin puterea Lui, această prefacere la nivelul unei 
transfigurări şi îndumnezeiri instantanee mai presus de fire. 

Un al treilea motiv pentru care pîinea şi vinul aduse de comunitate 
se prefac în trupul şi singele Domnului fără să se piardă chipurile lor, 
este că chipurile pîinii şi vinului sînt mijloace prin care noi mîncâm 
trupul şi bem singele lui Hristos, mîncare prin care se înfăptuieşte o 
unire cu mult mai deplină între Hristos şi noi decît prin simpla ira- 
diere a trupului Lui în noi. Actul de mîncare şi de băutură este actul 
supremei uniri a noastră cu ceea ce mîncăm şi bem, în acest caz cu 
trupul şi cu singele lui Hristos, mîncat şi bătut prin chipul pîinii şi 
vinului. Sfîntul foan Gură de Aur zice în acest sens : «Hristos ne-a 
dat putinţa să ne saturăm de trupul Lui, ridicîndu-ne la o prietenie şi 
mai mare şi arătîndu-ne dorul Lui către noi, căci hu se dă pe Sine 
celor ce doresc numai ca să-L vadă, ci şi ca să-L atingă, să-L mănînce 
şi să se sădească în trupul Lui şi să se unească cu El şi să sature întreg 
dorul» 4 . 



3. Traites theologiques et ethiques. I, in «Sources chretiennes >, nr. 122, Trăite 
I, p 123. 4 Omil. 45 la loan II; P.G. 59, 60. 

Hristos se foloseşte de chipurile pîinii şi vinului pentru a ni se 
ci a ca mîncare şi băutură, atît pentru că El a devenit nevăzut după 
Înălţare, cît şi pentru că pîinea şi vinul sînt alimentele principale pe 
care le mîncăm şi bem noi, nu trupul şi sîngele descoperit, dar prin 
chipul pîinii şi vinului putem mînca însuşi trupul Lui şi putem bea 
însuşi sîngele Lui, întrucît chipurile piinii şi vinului sînt deplin înră- 
dăcinate, cu raţiunile lor, în trupul şi în sîngele Lui, adică în raţiunea 
trupului şi sîngelui Lui şi transfigurate prin aceasta şi prefăcute în 
trupul şi sîngele Lui, dincolo de chipurile lor. 

Astfel, dacă în veacul viitor toate vor fi transfigurate la maximum 
în Hristos şi El va fi transparent şi va iradia prin toate la maximum, 
iar aceasta nu numai pentru a-L vedea şi atinge şi a rămînea cu El 
în această legătură prin iradiere, ci şi pentru a-L mînca prin cele de 
mîncat, fără a ne sătura de El şi fără a le elimina pe acestea ca în 
viaţa de aici, ci pentru a le asimila ca nişte raze luminoase în trupul 
nostru, şi pentru a le face transparente prin el, toate vor fi o univer- 
sală Euharistie. Aceasta este «împărtăşirea mai adevărată» de care 
ne rugăm să avem parte în împărăţia cea neînserată a lui Hristos. 

Atunci transparenţa lui Hristos va fi atît de accentuată că toate 
vor fi luminate în mod neîntrerupt de soarele Hristos, încît acolo nu 
se va mai alterna ziua cu noaptea. Dar Hristos este tot atît de pre- 
zent şi acum în chipurile pîinii şi vinului încît pentru cei înaintaţi în 
viaţa duhovnicească prin curăţie, lumina Lui este văzută în chip tainic 
şi căldura curată a sîngelui Lui este simţită într-un chip spiritual. 
Trupul şi sîngele lui Hristos nu sînt numai spiritual transparente prin 
chipurile pîinii şi vinului, ci şi simţite de cei a căror sensibilitate spi- 
rituală este întărită prin Duhul Sfînt prezent în ele. De aceea credin- 
cioşii cîntă după Sfînta împărtăşanie : «Văzut-am lumina cea adevăra- 
tă, primit-am Duhul cel ceresc». Iar simţirea prezenţei trupului şi sîn- 
gelui Domnului în Euharistie, pline de focul dumnezeiesc al iubirii 
Lui, o exprimă credinciosul cînd se apropie să se împărtăşească de 
ele, prin următoarele stihuri : «Sîngele cel îndumnezeilor privind te 
înspăimîntă, o, omule, că foc este şi arde pe cei nevrednici. Dumne- 
zeiescul trup mă îndumnezeieşte şi mă hrăneşte, îmi îndumnezeieşte 
sufletul şi-mi hrăneşte minunat mintea-*. 

Trupul lui Hristos este atît de pnevmatizat, sau materialitatea Lui 
atît de subţiată de Duhul, încît raţionalitatea Lui dinamizată prin 
Duhul luminează însăşi mintea şi îndumnezeieşte însuşi sufletul nos- 
tru, în care sînt înrădăcinate şi deci luminate raţiunile trupului nostru. 
Sfîntul Simeon Noul Teolog vede chiar un rost esenţial al Botezului şi 
al Euharistiei în experierea lui Dumnezeu, care dă celui ce crede o 
cunoştinţă a Lui, superioară cunoştinţei prin cuvînt şi învăţătură : 
«Căci dacă ni s-ar da cunoştinţa adevăratei înţelepciuni şi ştiinţe a 
lui Dumnezeu prin scrieri şi învăţături, ce trebuinţă ar mai fi de cre- 
dinţă, sau de dumnezeiescul Botez şi de împărtăşirea de Sfintele 
Taine» 5 . . 



5. Traitis theologiques..., II, Trăite IX eth.. p. 220. 

Ba mai mult, trupul Domnului atrage pe credincioşi cu o dulceaţă 
curată, care este dulceaţa dragostei lui Hristos, ipostasul dumnezeiesc 
întrupat din iubire fată de oameni şi care îşi arată iubirea Sa faţă de 
noi şi prin trupul pe oare 1-a luat. producînd prin ea o adîncă transfor- 
mare întîi în el şi apoi în noi. Iar împărtăşirea de trupul lui Hristos 
produce, de aceea, o desfătare şi o veselie negrăită sufletului, căci e 
comuniunea în iubire cu Fiul lui Dumnezeu Cel întrupat, plin de iubire 
nesfîrşită : «îndulcitu-m-ai cu dragostea Ta Hristoase şi m-ai schimbat 
cu dumnezeiasca Ta iubire ; drept aceea arde cu focul cel nematerial 
(al iubiri Tale, n.n.) păcatele mele şi mă învredniceşte a mă sătura cu 
desfătarea care este intru Tine, ca de amindouă vcselindu-mă, să slă- 
vesc, Bunule, venirea Ta». 

Astfel prezenţa trupului şi singelui Domnului sub chipurile pîinii 
şi vinului, pentru a ni se da din iubire spre mîncare şi băutură, sau 
pentru a se uni cu noi din iubire la maximum, - dă deplina îndreptăţire 
şi eficacitate întrupării şi învierii Domnului din iubirea faţă de noi. 
Căci pentru ce s-ar fi întrupat şi pentru ce ar fi înviat Domnul, dacă 
nu pentru a se uni continuu cu noi, prin trupul Său înviat, pînă la 
sfîrşitul lumii, iar după aceea pentru a ne învia şi pe noi prin această 
unire a noastră cu trupul Său şi pentru a transfigura totul în viaţa 
viitoare ? Dacă nu ni s-ar da în Euharistie, Fiul lui Dumnezeu ar arăta 
că reia după înviere din nou distanţa faţă de noi şi de lume. Învierea 
n-ar duce pînă la capăt putinţa şi voinţa Lui de unire cu noi din iu- 
bire al căror început 1-a făcut prin întrupare. Deprecierea Euharistiei 
sau considerarea ei ca simplă continuare a jertfei adusă Tatălui pen- 
trtu satisfacerea onoarei Lui jignite, sau pentru ispăşirea pentru păca- 
tele noastre, e solidară cu înţelegerea mîntuirii ca simplă scăpare a 
noastră de pedeapsa cu chinurile veşnice, nu ca unire a lui Dumnezeu 
cu noi dm iubire şi ca desăvîrşire şi sfinţire a noastră. De aceea Sfîn- 
tul Simeon Noul Teolog pune în mod insistent Euharistia în legătură nu 
numai cu jertfa şi cu învierea lui Hristos, ci şi cu întruparea Lui. Cel 
ce %e împărtăşeşte cu Hristos în Euharistie ştie că «Cu\ intui s-a făcut 
trup şi s-a sălăşluit întru el» (Ioan I, 14) 

SI. Simeon Noul Teolog vede în trupul şi sîngele euharistie al 
Domnului toate bunătăţile \ ieţii viitoare. Căci bunătăţile acestea se 
cuprind în iubirea Lui, care ni se arată în mod culminant în unirea Lui 
cu noi îft' Euharistie. Toate aceste bunătăţi ale iubirii şi ale vieţi ne- 
sfîrşite au fost puse la dispoziţia noastră în trupul Lui cel luat pentru 
noi, iar din acestea ni s-au făcut şi mai accesibile în chipul pîinii şi 
vinului, prin care putem mînca trupul Lui şi deci ne putem uni deplin 
cu El. Pentru că în pîinea neprefăcută în trupul Domnului avem con- 
centrate toate cele ce întreţin viaţa noastră pămîntească, Hristos folo- 
seşte chipul pîinii ca mijloc prin care ni se face accesibil trupul Lui, 
sau pîinea cea cerească, în care sînt concentrate toate bunătăţile, toate 
puterile care întreţin viaţa noastră cerească şi eternă. Căci în trupul 

6 Trcitis theol. II, Trăite X, eth. 295. 

Domnului şi în sîngele Lui e însăşi dumnezeirea infinită, pusă ia dis- 
poziţia noastră, iar acest trup şi acest sînge în care a coborît viata in- 
finită dumnezeiască, ne sînt puse şi mai la îndemînă şi în mod perma- 
nent şi încă în viaţa pămîntească, cu viaţa infinită din El in" mod vizibil, 
în chipurile de mincat şi de băut ale pîinii şi vinului euharistie. 

Această cuprindere în trupul şi în sîngele Domnului a 'tuturor bu- 
nătăţilor negrăite ale lui Dumnezeu este afirmată de Sfîntul Simeon Noul 
Teolog în cuvinte ca cele următoare : «Cuvintele negrăite spuse lui 
Pavel în rai (II Cor. XII, 4), adică înseşi bunătăţile veşnice pe care 
ochiul nu le-a văzut şi urechea nu le-a auzit şi la inima omului nu s-au 
suit, pe care le-a gătit Dumnezeu celor ce-1 iubesc pe El {I Cor. II, 9), 
nu sînt îngrădite pe o înălţime, nu sînt mărginite de un loc, nu sînt 
ascunse într-un adînc, nu sînt ţinute în cea mai de pe urmă parte a 
pămîntului şi a mării, ci sînt înaintea ta şi a ochilor tăi. Care sînt 
acestea ? Bunătăţile ce ne aşteaptă în ceruri, înseşi trupul şi sîngele 
Domnului nostru Iisus Hristos, pe care le vedem, le mîncăm şi le bem 
în fiecare zi. Trupul şi sîngele înseşi sînt, cum mărturisesc toţi, acele 
bunătăţi». Dar deoarece aceste bunătăţi sînt de caracter spiritual, şi 
de spiritualitatea lor ţine curăţia sufletului, bunătatea, iubirea, ele nu 
pot fi simţite, gustate, decît de cei ce s-au străduit să dobîndească o 
spiritualitate corespunzătoare. De aceea spune Sfîntul Simeon : «De 
voieşti să cunoşti ca adevărate cele spuse, fă-te sfînt prin lucrarea 
poruncilor lui Dumnezeu şi apoi te împărtăşeşte de cele sfinte. Şi 
atunci vei cunoaşte întocmai înţelesul celor spuse». Domnul însuşi a 
spus : «Cel ce mănîncă trupul Meu şi bea sîngele Meu are viaţă veş- 
nică şi Eu îl voi învia în veacul de apoi» (Ioan VI, 47 — 55). Deci în tru- 
pul Lui înviat pe care-L mîncăm prin chipul pîinii şi vinului, avem dă- 
ruite nouă înseşi învierea şi viaţa de veci. . - 

«Ai auzit, că împărtăşirea de tainele dumnezeieşti şi neprihănite 
este viaţa veşnică şi că pe cei ce primesc prin ele viaţa veşnică Dom- 
nul îi va învia în ziua cea de apoi ?». Propriu-zis viaţa veşnică primită 
odată cu trupul Domnului implică în ea însăşi învierea, căci fără în- 
viere nu ne-am putea bucura de totalitatea vieţii noastre în veci. Cei 
ce se împărtăşesc de trupul şi de sîngele Domnului, au viaţa veşnică, 
pentru că petrec în El şi El în ei (Ioan VI, 56 — 57). Ei au viaţa eternă 
pentru că se hrănesc cu pîinea vieţii adevărate şi depline, care s-a 
coborît din cer : «Eu sînt pîinea vieţii» (Ioan VI, 48). «Eu sînt pîinea 
care s-a coborît din cer» (Ioan VI, 52) 7 . «Eu sînt adevărul şi viaţa ; cel 
ce crede întru Mine, de va şi muri, viu va fi. Şi tot cel ce este viu 
şi crede întru Mine, nu va muri în veac" (Ioan XI, 25 — 26). — 

Tocmai pentru că în trupul lui Hristos avem hrana dumnezeiască 
a vieţii infinite dată nouă prin chipul pîinii, iar în sîngele Său puterea de 
viaţă şi deci veselia infinită de ea, dată nouă sub chipul vinului, cel ce 
a înaintat în simţirea duhovnicească a acestor bunătăţi prin Euharistie, 

7. Simeon le Nouveau Theologien, Traites theol. etc , I. Trăite III, eth., p 421, 
şi. urm. 

nu se satură niciodată de ele. Ia aceasta se implică pentru el totodată 
conştiinţa deosebirii saîe ca persoană care primeşte, de Izvorul iubirii 
personale infinite care dăruieşte. Sfîntul Simeon Noul Teolog zice: 
«Cîred eu beau, totodată însetez... Eu doresc să am tot si să beau, de e> 
cu putinţă, toate abisurile deodată; dar cum aceasta e cu neputinţă, îfi 
spun că eu sînt mereu însetat, deşi în gura mea e mereu apa ce curge, 
ce se revarsă în piraie. Dar cînd văd abisurile, mi se pare că nu beau 
deloc, pentru că doresc să am tot, deşi am din belşug toată apa în 
gura mea. Eu sînt totdeauna un cerşetor, măcar Vă posed cu adevărat 
totul unit cu puţinul ce-1 beau» 8 . 

Prin împărtăşirea de trupul şi de sîngele lui Hristos, însuşi trupul 
nostru e ridicat la treapta de trup al lui Hristos şi de aceea e destinat 
învierii. Trupul nostru se sfinţeşte prin aceasta şi prin eforturile noas- 
tre de curăţie care ne pregătesc pentru primirea trupului Lui şi care 
se întăresc prin primirea lui. Nu mai putem privi la trupul nostru ca 
la ceva inferior şi vrednic de dispreţ, sau ca la un simplu instrument 
de plăceri, pentru că nu putem privi trupul lui Hristos astfel. Creşti- 
nismul e străin de dualismul, care vede sufletul în sine şi trupul in 
sine, care vede sufletul ca putînd şi meritînd să fie curat, iar trupul 
ca neputînd şi netrebuind să fie curat, sau să se curăţească. Sufletul 
se vede prin trup şi întipăreşte în trup toate stările şi mişcările sale. 
Trupul e necesar sufletului pentru ca să ducă pînă la capăt pornirile 
sale spre curăţie. Sfinţirea sufletului, dacă e reală, înseamnă sfinţirea 
trupului, sau se vede prin sfinţenia acestuia. Aceasta mă obligă la un 
mare respect şi la o mare răspundere fată de irupul meu şi al altora. 
Trupul meu şi trupurile altora îşi descoperă un caracter de mare taină, 
odată ce sînt chemate să se împărtăşească de înviere şi de viaţa de 
veci, prin sălăşluirea lui Hristos în ele. Trupul apare ca o structură 
fluidă spiritual-materială, sau chiar teandrică. 

Raţionalitatea trupului, devenind transparentă prin Duhul Sfînt, 
devine ea însăşi luminoasă, sau izvor de cunoaştere. în această raţio- 
nalitate a trupului nostru, care se adînceşte prin împărtăşirea de tru- 
pul subţiat şi cu raţionalitatea deplin-transparentă a lui Hristos, cu 
raţionalitatea total înrădăcinată în Dumnezeu-Cuvîntul, Lumina su- 
premă, şi susţinătorul pe veci al acestui trup, dar şi în sufletul nos- 
tru înrădăcinat în acelaşi Dumnezeu-Cuvîntul, are trupul nostru baza 
învierii Lui. Căci din sufletul nostru care se menţine nemuritor în 
Hristos Ce] înviat, cînd Hristos va voi, se va plasticiza din nou în 
forma materială transfigurată raţionalitatea specifică a trupului fie- 
căruia din noi, sau rădăcinile spirituale ale lui, adîncite în sufletul 
nostru şi în Hristos. 

Cei ce se împărtăşesc în cursul vieţii pămînteşti de trupul lui 
Hristos cel subţiat şi îndumnezeit, adîncindu-şi aceste raţiuni ale tru- 
pului lor, împreună cu sufletul, în Hristos cel înviat, vor .învia spre 
unirea fericită cu Hristos. Cei ce nu s-au împărtăşit de trupul lui 
Hristos, vor învia şi ei cu trupul, căci trupul înviat al lui Hristos va 

8. Hymne XXIII, în: Hymnes II, în «Sources chretiennes», ni. 174, p. 211. 



ORTODOXIA 509 

aduce Ia o viată fără de moarte materia trupurilor, raţionalitatea tru- 
pului Lui fiind într-o legătură cu raţionalitatea întregii materii sau a 
tuturor trupurilor. Dar întrucît aceştia se vor menţine închişi faţă de 
comunicarea voluntară cu Hristos, starea învierii lor, va fi o stare 
nevrută de ei şi nepărtaşă de bunurile ce vin prin comuniunea în 
iubire cu EL 

Fiecare mădular al trupului nostru, unit prin Sfînta împărtăşanie 
cu Hristos devine mădular al lui Hristos ; prin fiecare lucrează Duhul 
Sfînt care lucrează prin mădularele lui Hristos şi iradiază din acestea. 
Hristos a devenit subiectul mădularelor mele lucrind prin ele, şi eu 
subiectul mădularelor lui Hristos lucrind prin .ele. Dar în mod para- 
doxal eu rărriîn conştient că sînt cel ce primesc această cinste, nu o 
dau ; că deci nu mă confund totuşi cu Hristos. Eu fac lucrurile ce le 
face Hristos şi El face lucrările ce le fac eu; dar puterea ultimă. pen- 
tru aceste lucruri e în Hristos, nu în mine. 

Sf. Simeon Noul Teolog afirmă faptul acesta cu toată îndrăzneala, 
dar şi cu toată smerenia : 

l_,^ «Noi devenim mădulare ale lui Hristos — şi Hristos devine 

mădularele mele. 
Hristos se iace mina mea, piciorul meu, al ticălosului 

de mine, 
Şi mina lui Hristos, piciorul lui Hristos, sînt eu, 

ticălosul. 
Eu mişc mina mea şi mina mea este Hristos întreg ; 
Eu mise piciorul meu şi iată El stră'uceşte ca Hristos. __ 

Dacă tu voieşti, vei deveni mădularul lui Hristos» '. 

Dar nu numai eu cu mădularele mele sînt al lui Hristos, ci ori- 
care alt credincios, care se împărtăşeşte de trupul şi de sîngele Lui. 
Far aceasta ne face să ne simţim toţi una în Hristos. Sfîntul Simeon 
spune despre părintele său duhovnicesc, Simeon Evlaviosul, că pen- 
tru el : 

«Toate mădularele sale şi toate mădularele oricărui altul, 
Foţi şi fiecare erau totdeauna in ochii săi ca Hristos, 
El însuşi întreg era Hristos şi privea ca pe Hristos 
Pe toţi cei botezaţi, îmbrăcaţi în Hristos întreg» 10 . 

Dar, ca gura mea să poată deveni gura lui Hristos, sau gura 
curată a lui Hristos să poată deveni gura mea, gura mea trebuie să se 
facă curată, sau eu însumi să mă fac curat, încît Hristos să poată rosti 
prin gura mea numai cuvintele Lui curate, sau eu să pot rosti prin 
gura Lui cuvintele Lui curate, apărînd ca un autentic organ al lui 
Hristos. La fel, dacă ochii mei şi mîna mea devin mina şi ochii lui 

9. Hymnes, I, în: «Sources chretiennes», nr. 156, Hymne XV , p. 289. 

10. Op. cit., p. 295. 

Hristos, ele trebue să fie curate, ca Hristos să poată privi prin ochii 
mei toate în chip curat şi să poată săvîrşi prin mina mea faptele Sale 
curate. Eu trebuie să mă străduiesc pe de o parte pentru această cu- 
răţie înainte de Sfînta împărtăşanie, pe de alta Hristos însuşi mă face 
şi mai curat prin împărtăşirea mea de El. 

Spiritualitatea Euharistiei nu constă numai în trăirea simplă a 
unirii cu Hristos, ci intr-o unire in curăţie, pentru care trebuie să 
mă străduiesc înainte şi după împărtăşanie, dat fiind că această cură- 
ţie nu e produsă de Hristos în mine fără efortul meu. Hristos îmi dă 
nu numai o stare de curăţie, ci şi o putere în vederea acestei curaţii. 
Acest înţeles îl au cuvintele rostite de preot înainte de Sfinta împăr- 
tăşanie : «Sfintele sfinţilor». Ele îi cheamă la Sfînta împărtăşanie pe 
cei ce s-au străduit pentru curăţie, dar Ie şi făgăduieşte puterea pen- 
tru o viaţă şi mai curată. 

Iar cînd Teofan al Niceei cere preotului să aibă mina care se 
atinge de trupul Domnului mai curată ca linguriţa, iar gura mai cin- 
stită decît potirul, pentru că in curăţia mîinii şi gurii este şi un efort 
îndreptat spre interiorul lui, cererea aceasta este valabilă şi pentru 
credincioşii ce se împărtăşesc n . De aceea în Ortodoxie credincioşii 
postesc, se spovedesc, se împacă cu toţi cărora le-au greşit şi se fe- 
resc de orice păcat înainte de Sfînta împărtăşanie. Iar acestea sînt 
tot atîtea acte de spiritualizare, care dacă se repetă des conduc pe 
credincioşi spre o spiritualitate întipărită adine în fiinţa lor, devenită 
o caracteristică a vieţii lor. 

Credincioşii sînt învăţaţi de Biserica lor că nu trebuie să uite că 
Hristos cu care se împărtăşesc nu e numai Fiul lui Dumnezeu cel 
întrupat ca să întîlnească în trupul lui, oceanul bunătăţilor dumneze- 
ieşti, nici numai Hristos cel înviat, ca să se sădească în ei fără nici un 
efort arvuna învierii, ci şi Hristos care a ajups la înviere prin cruce 
şi care deci rămîne într-un chip tainic în stare de jertfă pentru a ne 
da şi nouă puterea de a mortifica pe omul vechi al păcatului şi a ne 
dărui eliberaţi de lanţurile oricărui egoism, lui Dumnezeu. 

Pentru Biserica răsăriteană, Euharistia şi-a păstrat întreaga impor- 
tanţă de izvor al unei vieţi spirituale mereu sporite a credincioşilor, 
de putere în \ ederea spiritualizării !or înţeleasă ca drum spre desăvîr- 
şire, după asemănarea lui Hristos, întrucît în Euharistie credinciosul 
se uneşte cu Hristos, care-şi trăieşte şi-şi prelungeşte în credincioşi 
toate actele şi stările Sale mîntuitoare, în plină acţiune : întruparea, 
jertfa şi învierea. 



11. Epistola III, Despre preoţie ; P.G., 150, 341, IX. 



